maidir leis an seasamh atá le glacadh thar ceann an Aontais Eorpaigh sa Chomhchoiste arna bhunú leis an gComhaontú idir an Comhphobal Eorpach, de pháirt amháin, agus Rialtas na Danmhairge agus Rialtas Baile Oileáin Fharó, den pháirt eile, a mhéid a bhaineann le Rialacha Nós Imeachta Chomhchoiste CE/Oileáin Fharó a ghlacadh

MEABHRÁN MÍNIÚCHÁIN

1.Ábhar an togra

Baineann an togra seo le Cinneadh ón gComhairle lena leagtar síos an seasamh atá le glacadh thar ceann an Aontais sa Chomhchoiste, a bunaíodh faoin gComhaontú idir an Comhphobal Eorpach, de pháirt amháin, agus Rialtas na Danmhairge agus Rialtas Baile Oileáin Fharó, den pháirt eile (’an Comhaontú). Foráiltear le hAirteagal 31(3) den Chomhaontú go nglacfaidh an Comhchoiste a rialacha nós imeachta féin.

2.Comhthéacs an togra

2.1.An Comhaontú idir an Comhphobal Eorpach, de pháirt amháin, agus Rialtas na Danmhairge agus Rialtas Baile Oileáin Fharó, den pháirt eile

Tá sé d’aidhm ag an gComhaontú:

forbairt chomhchuí ar an gcaidreamh eacnamaíoch idir an tAontas Eorpach (‘AE’) agus Oileáin Fharó a chur chun cinn tríd an trádáil chómhalartach a leathnú agus, ar an gcaoi sin, cothú a dhéanamh ar ghníomhaíocht eacnamaíoch a chur chun cinn, dálaí maireachtála agus fostaíochta a fheabhsú, agus táirgiúlacht agus cobhsaíocht airgeadais a fheabhsú san Aontas Eorpach agus in Oileáin Fharó;

dálaí cothroma iomaíochta a sholáthar don trádáil idir na Páirtithe Conarthacha;

ar an mbealach sin, agus trí dheireadh a chur le bacainní ar thrádáil, rannchuidiú le forbairt chomhchuí agus leathnú na trádála domhanda.

Tháinig an Comhaontú i bhfeidhm an 1 Eanáir 1997.

2.2.An Comhchoiste

Tá Comhchoiste CE/Oileáin Fharó (‘an Comhchoiste’), coiste a bunaíodh faoi Airteagal 31(1) den Chomhaontú, freagrach as an gComhaontú a riar, é a chur chun feidhme go cuí agus moltaí a dhéanamh agus cinntí a dhéanamh maidir leis an gcaidreamh trádála idir an tAontas Eorpach agus Oileáin Fharó. De réir Airteagal 31(3) den Chomhaontú, tá an Comhchoiste freagrach freisin as a rialacha nós imeachta féin a ghlacadh.

2.3.An gníomh atá beartaithe ag an gComhchoiste

Faoi láthair, tá an Comhchoiste ag feidhmiú faoi rialacha nós imeachta as dáta a bhí ann roimh theacht i bhfeidhm an Comhaontaithe. Dá bhrí sin, tá an Comhchoiste le Cinneadh a ghlacadh trí nós imeachta i scríbhinn lena mbunaítear a rialacha nós imeachta (‘an gníomh atá beartaithe’) sa tríú ráithe de 2022.

Is é is cuspóir don ghníomh atá beartaithe na rialacha nós imeachta a leagan síos chun cur chun feidhme cuí agus riar cuí an Chomhaontaithe a áirithiú agus chun an oibleagáid in Airteagal 31(3) den Chomhaontú a chomhlíonadh.

3.An seasamh atá le glacadh thar ceann an Aontais

Leis an gCinneadh ón gComhairle atá beartaithe, bunaítear an seasamh atá le glacadh thar ceann an Aontais sa Chomhchoiste maidir le rialacha nós imeachta an Chomhchoiste a ghlacadh.

Bunófar an seasamh sin ar an dréacht‑Chinneadh ón gComhchoiste atá i gceangal leis an gCinneadh ón gComhairle atá beartaithe. Dá réir sin, tá dréachtrialacha nós imeachta an Chomhchoiste i gceangal leis an dréacht‑Chinneadh ón gComhchoiste. Áirítear sna dréachtrialacha nós imeachta ról agus ainm an Chomhchoiste, a chomhdhéanamh agus a chathaoirleach, rúnaíocht, eagrú cruinnithe, comhdhéanamh na dtoscaireachtaí, clár oibre na gcruinnithe, cuireadh chuig saineolaithe, miontuairiscí, cinntí agus moltaí, trédhearcacht, teangacha, speansais, meithleacha, agus leasuithe ar na rialacha nós imeachta.

4.Bunús dlí